《好事近（黄义卿画带霜竹）》
宋代·高登

潇洒带霜枝，独向岁寒时节。触目千林憔悴，更幽姿清绝。

多才应赋得天真，落笔惊风叶。从此绿窗深处，有一梢秋月。

作者简介：高登(1104～1159) 字彦先,号东溪，漳浦县杜浔乡宅兜村人，南宋强项廉介的爱国者，词人，宣和间为太学生。绍兴二年(1132)进士。授富川主簿,迁古田县令。后以事忤秦桧,编管漳州。有《东溪集》、《东溪词》。